
КАНОН С АКАФИСТОМ 
ПРЕПОДОБНОМУ ОТЦУ НАШЕМУ 
АГАПИТУ, ПЕЧЕРСКОМУ 
ЧУДОТВОРЦУ 


(память 1/14 июня) 


Г“ Иисусе Христё, молитв ради Пре- 
чистыя Твоея Матере и всех святых, по- 
милуй нас, аминь. 

Слава Тебе, Боже наш, слава Тебё. 

Царю Небесный... Трисвятое. Слава, и HBI- 
не... Пресвятая Трбице... Господи, помилуй, 
трижды. Слава, и ныне... Отче наш... 

Господи, помилуй, 12 раз. Слава, и ныне... 
Приидите, поклонимса, трижды. 


И псалом 142: 
Гбсподи, услыши молитву мою, внуши мо- 
ление моё во истине Твоёй, услыши мя в 

правде Твови; и не вниди в суд с рабом Тво- 
им, яко не оправдится пред Тобою всяк жи- 
вый. Яко погна враг душу мою; смирил есть 
в зёмлю живот мой; посадил мя есть в TÉM- 
ных, яко мёртвыя века. И уны во мне дух 
мой, во мне смятёся сердце моё. Помянух 
дни дрёвния, поучихся во всех дёлех Твоих, 
в творёниих руку Твоёю поучахся. Воздёх к 
Тебе руце мой: душа моя яко земля безвод- 
ная Тебе. Скбро услыши мя, Гбсподи, исчезе 
дух мой; не отврати лица Твоего от мене, и 
уподоблюся низходящим в ров. Слышану CO- 
твори мне заутра милость Твою, яко на Тя 
уповах: скажи мне, Господи, путь, в бньже 
пойду, яко к Тебе взях душу мою. Изми мя 
от враг моих, Господи, к Тебе прибегох. Нау- 
чи мя творити волю Твою, яко Ты еси Бог 
мой; Дух Твой Благий наставит мя на землю 
праву. Имене Твоего ради, Господи, живиши 
мя правдою Твоёю; изведеши о печали душу 
мою; и милостию Твосто потребиши враги 
моя, и погубиши вся стужающия души мо- 
ей, яко аз раб Твой есмь. 
Слава, и ныне... Аллилуиа, трижды. 

Тропарь, глас 5: 

Богоноснаго Антбния ревнуя смиренному- 
дрию, аки неким врачевством, звлием снед- 
ным исцелял еси болящыя, преподобне Ага- 
пите, тем и врача неверна увёрив, наставил 
еси на путь спасенил, уврачуй и наша болез- 
ни, и молися Господеви о воспевающих тя. 

Слава, и ныне, Богорддичен: 

Радуйся, двере Господня непроходимая; 
радуйся, стено и покрбве притекающих к 
Тебе; радуйся, необуреваемое пристанище и 
Неискусобрачная', рождшая плбтию Творца 
Твоего и Бога, молящи не оскудевай о воспе- 
вающих и кланяющихся Рождеству Твоему. 

Псалом 50-й: Помилуй мя, Боже... 


КАНОН 
Песнь 1, глас 6: 


Ирмбс: Яко по суху пешешествовав Израиль, по 
бездне стопами, гонителя фарабна видя потопляе- 
ма, Богу победную песнь поим, вопияше. 


Припев: Преподобне отче Агапите, моли Бога 
о нас. 


1 не испытавшая брачного состояния 

Яко немаго дрёвле прикосновением устрб- 
ил еси право глагблати, сице и мне, Христе 
мой, язык разреши, ум отверзи, да принесу 
в память угодника Твоего хвалёние люббвию 
поющи. 

Не могу воспёти ясно благодати твоея, пре- 
подббне, аще не ты молитвами твойми пода- 
си мне помощь, да прославлю Владыку, дав- 
шаго тебе благодать исцелёний, во хвалёнии 
поющи. 

По предувёдению воззван был еси, святе, в 
след Владыки своего шествовати, и тому по- 
слёдуя, вся красная мира оставль, люббвию 
пришёл еси к великому Антбнию, и с ним 
пожил еси, непрестанное хваление Богу по- 
ющи. 

Слава: Земному ангелу и небесному челове- 
ку послёдуя, и сам ангельское житие стяжал 
еси, отче преподббне. Тем твоя исправления 
почитаем, и прославляем всех Владыку, о те- 
бе песнь Ему поюще. 

И ныне: От земных и небёсных сил слави- 
мая Приснодёво, в днёшний день хваление 
Тебе дерзающих приносити, от всех прило- 

гов сохраняй, да выну Тя воспоём, Обрадо- 
ванная. 


Песнь 3 


Ирмдс: Несть сват, якоже Ты, Господи Боже мой, 
вознесый рог вёрных Твоих, Блаже, и утвердивый 
нас на камени исповеданил Твоего. 


Во мндгих лётех мнӧжайшыя прошёл еси 
труды, Агапите, подвизаяся во бдёнии и по- 
щёнии, дондеже единонравен показался еси 
наставнику своему, и от негб утвердился на 
камени твёрдаго жития. 

Ничтоже ино, токмо нищету имёя, обни- 
щавшему нас ради Христу послёдовал еси, 
бтче, и Того заповеди храня, служил еси 
больным, посещая и упокоевая, и здравие 
тем молитвою своёю подавая. 

С преподобным жительствуя, стяжал еси 
преподобство, достохвальне Агапите, и ис- 
целёния дарбв сподӧбился еси, яко молит- 
вою и зелием снёдным здравие подавал еси 
болящым, тёмже и врач нареклсл еси без- 
мёздный?. 


2 оказывающий страждущим помощь без платы 

Слава: Прославил еси Бога во удесех твоих, 
преподббне, темже и Бог тя прослави благо- 
датию исцеления, имже и наша недуги увра- 
чуй душёвныя и телёсныя, да утвердимся на 
камени исповёдания Божия. 

И ныне: Израстившая животное древо, To- 
гб плодом нас умерщвлённых грехами ожи- 
ви, и даруй нам, Мати Чистая, крёпкое бла- 
гости Твоея исповёдание. 


Седален, глас 4: 

Яко туне приёмый от Бога дар исцеления, 
страждущым исцеление туне подаёши с BÉ- 
рою к тебе притекающым. Темже и мы, кла- 
няющеся раце? мощеёй твойх, отче преподоб- 
не, прбсим прияти от тебе недугом нашим 
исцеление. 


Слава, и ныне, Богорбдичен: 

К Твоему благоутробию в скбрбех прите- 
кающе, молимся, Всенепорочная, подаждь 
преподобнаго Твоего ради нам, недуги одер- 
жимым, скорое исцеление. 


3 гроб, место упокоения тела 

Песнь 4 
Ирмос: Христос моя сила, Бог и Господь, честная 
Церковь боголепно поёт, взывающи, от смысла чис- 
та, о Господе празднующи. 

Буия мира сего Христос избра, да премуд- 
рыя посрамит, ёже и на тебе сбыстся, отче 
всеблаженне: благодатию бо, а не хитростию 
премудраго посрамил еси врача. Тем тя сла- 
вим, о Господе празднующи. 

Прельстися иже первее больных прельща- 
ше, извещая им день и час смерти: емуже 
ты понбсив, преподббне, болящаго исце- 
лил еси молитвою и зёлием снёдным, рек: 
даждь славу Бӧгу, имущему ключ живота 
и смёрти. 

Зависти стрелою злочестивый арменин уяз- 
вен, поношаше ти, святе, и послав на смерть 
осуждённаго, повеле пред тоббю умертвити 
былием смертоносным. Но ты сегбо молитвою 
и зелием исцелив, посрамил еси еретика, хо- 
тящаго тя посрамити. 

Слава: Претыкающемуся данная ти благо- 
дать бысть падение, преблаженне, наипаче 
бо на тя вооружився злочестивый арменин, 

наусти дати тебе отраву: но ты и смёртно ис- 
пив, невредимь был еси, яко Божия благо- 
дать сохрани тя к большему чудодёйствию. 

И ныне: Радуйся, сосуде, носивший миро, 
исцелившее род человеческий, ядом мя гре- 
ховным умерщвлённа оживи, да прочее вре- 
мя цел поживу, Тя, Дево, восхваляющи. 


Песнь 5 


Ирмбс: Божиим светом Твоим, Блаже, утренюющих 
Ти души люббвию озари, молюся, Тя вёдети, Слове 
Божий, истиннаго Бога, от мрака греховнаго взы- 
вающа. 


От Бога благодать исцеления приемь, ис- 
целил еси князя, иже аще и врачуемь бе от 
арменина, но не получаше отрады, твоего же 
зёлия вкусив, от недуга избавися. 

Зрите, иночествующии, и добродётельному 
терпёнию Богондснаго отца почудитеся, како 
со отречёнием мира воли своея отречеся, и 
не изыде никогдаже вне врат монастырских, 
еже видяще, сему поревнуите. 

Едину любовь ко всем имущи, а не на лице 
зрящи, аще князь, аще прост к тебе прихо- 

ждаше, преподббне, всем приходящым пода- 
вал еси исцеление туне, единаго ища возмез- 
дия от Бога. 

Слава: Приемь князь тоббю исцеление, 
всеблаженне, уразуме, яко истинен раб 
Божий еси, и видети тя желаше. Темже 
прийде к тебе с дары: ты же, единаго имея 
Бога, нивочтоже от тех даров восхотел еси 
прияти. 

И ныне: Хвалим Тя, Пречистая Дево, яко 
отверзаеши нам двери милости Твоея, и по- 
даеши всем независтный источник исцелё- 
ния, от яда греховнаго избавляющий. 


Песнь 6 


Ирмос: Житеиское море, воздвизаемое зря напастей 
бурею, к тихому пристанищу Твоему притек, вопию 
Ти: возведи от тли живот мой, Многомилостиве. 

Вся тленная мира сего оставив, прине- 
сённое злато извергл еси, блаженне, пред 
враты кёллии своея, извергая вкупе лю- 
боименнаго“ врага, и стирая душегубную 
того главу. 


1 сребролюбивого, алчного к богатству 

Един Бисер стяжав Многоцённый, Иисуса, 
вся во умёты вменил еси, святе, и тем купил 
еси себе селение в небёсных, 6же и мы полу- 
чити молимся твойми, отче, молитвами. 

Многими лёты постаса, изнемогл еси TÉ- 
лом, преподббне, но духом пребыл еси крё- 
пок, аки столп, вся наносимая терпя, и бла- 
годаря Бога, к Нему взывал еси: возведи от 
тли живот мой, Многомилостиве. 

Слава: Телом болёзнуя, духом брался еси с 
злочестивым арменином, иже по триёх днех 
смерть тебе провозвещаше: сего ты, блажен- 
не, одолел еси, по триёх мёсяцех отшествие 
своё к Богу возвещая. 

И ныне: Во Твоё чрево, Пренепорбчная Mé- 
во, всёльшееся Слово, род человёческий в 
небесных дворех всели. Умоли Toró от тле- 
ния мя сея жизни преселити, идеже потоком 
сладости питаются сватии. 


Кондак, глас 6: 
Врач сый изряден, чудне, являя несум- 
нённую твою веру, обличая же армениново 
неверие, и приводя его к благочёстию, себе 


ИВИС, 

НЕ ВИ ВИ ИА У 
близ смерти бывшу, испросил еси от Бога 
продолжение живота, и сим чудом тогб уве- 
рив, привёл еси Христови, Емуже в веселии 
предстоя, молися о нас, преподобне. 


АКАФИСТ 
Кондак 1 

Избранный учениче великаго учителя, 
преподобнаго и Богонбснаго отца нашего 
Антония, и дивный подражателю жития 
его сватаго, святе отче Агапите, пёснью BOC- 
хваляем тя с любовию, заступника нашего: 
ты же, яко имёяй дерзновение ко Господу, 
молися выну о спасёнии нас грёшных, от 
всяких бед избавляя зовущих ти: Радуйся, 
Агапите, душёвных и телёсных недугов CKÓ- 
рый целителю. 


Икос 1 
Ангелом любёзную чистоту от юности 
Твоея возлюбив, блаженне Агапите, к 
добродетелей подвижнику, преподобному 
Антонию притёкл еси, и от него во ино- 
чество облечённый, подражатель ревност- 

ный подвигов егӧ был еси: темже славим 
тя воззвании сими: 

Радуйся, Богонбснаго Антония доброде- 
телей и даров наслёдниче. 

Радуйся, на высоту совершенства духовна- 
го восшёдый. 

Радуйся, молитвами усёрдными дар Bpa- 
чевания и чудотворенил от Господа полу- 
чивый. 

Радуйся, из глубины души воздыхании 
чистоту душевную стяжавый. 

Радуйся, Агапите, душевных и телёсных 
недугов скори целителю. 


Кондак 2 

Видев всевидец Господь благое души твоея 
изволёние, блаженне Агапите, вже порабо- 
тати Ему безленостно, внуши преподобно- 
му Антонию благословити тя на жестокое 
и острое в пецернем затворе житие. Ты же 
благословение святое с вёрою приёмь, в пе- 
щеёре покой вёчный обрёл еси, Единому Богу 
раббтая в пениих, бдениих и пощениих, He- 
молчно воспевая Ему: Аллилуиа. 

Икос 2 

Разумёв преподобный Антоний произво- 
ление Божие возсияти в сем иноце вельми 
благоугодным начинанием и душеспаситель- 
ным намерением, изобильно насытил еси его 
духовною сладостию и в добродетелех укре- 
пил еси, сего ради вопием ему таковая: 

Радуйся, преподобнаго Антбния нравы себе 
усвбивый. 

Радуйся, того житию усердно поревно- 
вавый. 

Радуйся, сыновнюю любовь к нему стя- 
жавый. 

Радуйся, и от него зело возлюбленный. 

Радуйся, самовидче его подвигов. 

Радуйся, во врачевании недугов ему спо- 
спешествующий. 

Радуйся, Агапите, душевных и телёсных 
недугов скорый целителю. 


Кондак 3 
Силою Божиею укрепляемый, святе Ага- 
пите, великия иноческия труды подъял еси, 
сего ради благословися дело руку твобю во 

славу имени Господня, на спасение и враче- 
вание всех, с вёрою и надеждою к тебе при- 


текающих и нелёностно возносящих песнь 
Пресвятёй Троице: Аллилуиа. 


Икос 3 

Имёя помысл чист и непорбчну совесть и 
памятуя Рекшаго: «Болен бех и посетисте 
Мене... понеже сотвористе единому от сих 
братий Моих менших, Мне сотвористе», He- 
дугующих иноков под свой покров отёчески 
приёмля, якоже родитель чада своя, утешал 
еси, отраду своим попечёнием подавая и OTÉ- 
ческою ласкою тяжесть болёзни облегчая, 
молитвою со одра болезни воздвизал еси. Сего 
ради приими от нас благохвалёния? таковая: 

Радуйся, в добродетелех благоискусный 
подвижниче. 

Радуйся, во Христе всю братию монаше- 
скую возлюбивый. 

Радуйся, недужных иноков смирённый и 
неусыпный служителю. 


5 добрые похвалы (2 Кор. 6, 8) 

Радуйся, за подвиги временнаго жития по- 
кой вёчный обретый. 

Радуйся, Агапите, душевных и телесных 
недугов скорый целителю. 


Кондак 4 

Бурю многомлтежнаго житёйскаго моря 
безбедно прошёл еси, блаженне, и в пристань 
безстрастил достигл еси, окормляемь запо- 
ведями Христа Бога, яже быша светильник 
ногама твойма и свет стезям твоим. Темже 
ныне в горних обителех водворяешися, слад- 
це поя Триединому Богу: Аллилуиа. 


Икос 4 

Слышавше мнози о Богоугӧднем житий 
твоём, блаженне Агапите, прихождаху к Te- 
бе: бви послушати поучёний твойх, ови HC- 
целенил от различных недугов прилти, ихже 
ты с отёческою любовию приёмля, руковод- 
ствовал еси ко спасёнию, отгоняя всяк недуг 
и всяку немощь. Сего ради и мы прибегаем к 
тебе, великому помбщнику и целителю, сла- 
вяще тя сице: 

Радуйся, безмолвия любителю, обитель 
подвиги своими украсивый. 

Радуйся, спасенил многих душ челове- 
ческих виновниче. 

Радуйся, болезнующих грехами врачу бла- 
гоискусный. 

Радуйся, воине Христов, полки невидимых 
врагбв победивый. 

Радуйся, ближния твоя искренне возлюби- 
вый. 

Радуйся, спасенијо их душевному и исце- 
лёнию телесному усердно послуживый. 

Радуйся, Агапите, душевных и телесных 
недугов скорый целителю. 


Кондак 5 

Боготечное светило быв, угодниче Божий, 
всех к Солнцу Правды, Христу, путеводил 
еси образом жития твоего святаго, иже все 
бысть посвящено на служение Богу и ближ- 
ним твоим. Нищыя и уббгия милостивно 
питал еси, темже блаженство милостивых 
унаследовал еси, и со святыми поеши вечно 
хвалебную песнь: Аллилуиа. 


Е ВА ВОНА EE ЕНЕ. 

Икос 5 

Видим та, блаженне отче Агапите, достиг- 
шаго в меру мужа совершенна о Христе и 
преиспблненна дарований Божеёственных, в 
Евангелии Христовом обетованных верным 
последователем Бога Слова. Темже, чудяще- 
са твоим подвигом, поём ти хвалебно: 

Радуйся, во глубине сердца Бисер Драгий, 
Господа Иисуса Христа, обретый. 

Радуйся, имя Его Божественное во устех и 
в сердце своём вену имёвый. 

Радуйся, на земли алкавый и жаждавый, 
ныне же нетлённыя пищи на Небеси насы- 
щаяйся. 

Радуйся, нищету хранивый, нищих от гла- 
да избавляяй. 

Радуйся, иго Христово благое и лёгкое ис- 
кренне возлюбивый. 

Радуйся, Агапите, душёвных и телёсных 
недугов скбрый целителю. 


Кондак 6 
Проповедник быв житием твоим евангель- 
ских добродётелей, отче блаженне, плоть 


Е ВИ ИИ, 

твою постом и молитвою духу поработил 
еси, и во славу Божию пожил еси: лучами 
свойх подвигов злобнаго врага, арменина 
нечестиваго, завистию и гневом палимаго, 
и своими злостными ухищрёниями веселя- 
щагося, не токмо посрамил еси, но и к све- 
ту Христовой истины привёл еси, поучая 
за все благодарити и славословити Гбспода, 
поя Ему: Аллилуиа. 


Икос 6 

Возсияв в пещере святыя обители сея, яко 
богондсное светило, блаженне Агапите, свб- 
том добрых дел и врачеваний умилил еси ду- 
ши и сердца человеков, и нечестиваго врача 
и завистника и егӧ безстудноеб безверие по- 
срамил еси. Тем убо тебе, святому и блажен- 
ному угоднику, умильно зовем: 

Радуйся, врачевание нечестиваго арменина 
посрамивый. 

Радуйся, обреченнаго на смерть тем же ар- 
менином недугующаго со одра болезни воз- 
двигнувый. 


6 бесстыдное, наглое 

Радуйся, осужденнаго на смерть и напоён- 
наго смертным ядом, чудесно исцеливый и 
от смерти избавивый. 

Радуйся, испивый смёртный яд от врага, 
и по слову Господню: «Але и что смертно 
испиют, не вредит им», живбт' невредимый 
сохранивый. 

Радуйся, злобу и коварство врагов свойх 
посрамивый. 

Радуйся, Агапите, душевных и телесных 
недугов скорый целителю. 


Кондак 7 

Хотёние единое имёл есй, блажённе отче, 
еже Богу угождати и спасвнию душевному и 
здравию телесному ближних твойх благочес- 
THO служити. Темже кёллия твоя пещеёрная 
бысть врачебница благоотишная всякому че- 
ловёку нищему и богатому, князю и убдгому. 
Ты же, единое в сёрдце имея: всем вся быти, 
врачевал еси, не взирая на лице, призывая 
всех купно сёрдцем и усты немолчно возгла- 
шати Богу: Аллилуиа. 


T жизнь 

Икос 7 

Новаго тя чудотворца великаго позна слав- 
ный князь Владимир Мономах, на одре бо- 
лезни возлежа, пребывая при кончине своей, 
слёзно молил еси тя притеци и исцелити 
его. Но ты, монашеский обёт соблюдая ни- 
колиже стен обители оставляти, послал еси 
зелие от трапёзы своея, и князь, вкусив его, 
здрав восста. Таковеи силе твоего чудотво- 
рёния и нелицеприятия дивящеся, вопиём 
ти хвалебно: 

Радуйся, крине пещёрнаго прозябёния. 

Радуйся, мира Христова благоухание. 

Радуйся, не сокрывый талант врачевания, 
тебе Домовладыкою вручённый. 

Радуйся, ради сильных мира сегб обёта 
иноческаго не нарушивый. 

Радуйся, славы ради вышняго звания сла- 
ву человёческую нивочтоже вменивый. 

Радуйся, яко великаго князя Владимира Мо- 
номаха с одра смертнаго недуга былием, тобою 
благословённым, и молитвою подъял еси. 

Радуйся, Агапите, душевных и телесных 
недугов скорый целителю. 

Кондак 8 

Странника и пришёльца в мире сем по- 
мышлял еси себе быти, Агапите блаженне, 
темже о богатстве земнём всякое попечение 
отложил еси. Всякое стяжание суетное воз- 
браняя, приходящих к тебе разделяти дос- 
тояние своё с нищей братиею, и в ел лице 
Самому Христу служити, поучал еси, нембл- 
чно воспевал хвалёбную песнь: Аллилуиа. 


Икос 8 

Весь в Бозе быв, отче блаженне, о Бозе и 
угождении Ему присно поучал еси, умоляя 
ничтоже предпочитати паче лобве Христо- 
вы и памятуя речённое Христбм: «Не со- 
бирайте себе сокровища на земли, идёже 
моль и ржа? истребляют, а собирайте себе 
сокрӧвища на небеси», — не пожелал еси 
ради благ временных лишитися благ веч- 
ных, отвергал есй вся дары, тебе князем 
приносимыя, поучая раздавати их нищей 
братии и уббгим. Тёмже и мы таковбе твоё 
нищелюбие восхваляя, зовём ти сице: 


8 ржавчина 

Радуйся, блаженство нищих духом уна- 
слёдовавый. 

Радуйся, нищету паче богатства возлю- 
бивый. 

Радуйся, мзду за своё врачевание отвёргий 
и раздати ю нӣщым и убогим повелёвый. 

Радуйся, послёдния укрухи? хлеба своего с 
неимущими разделяти поучавый. 

Радуйся, любовь к Богу любовию к ближ- 
ним свойм свидётельствовавый. 

Радуйся, похвалами молитвенными до днесь 
в обители Печёрской зело почитаемый. 

Радуйся, Агапите, душевных и телесных 
недугов скорый целителю. 


Кондак 9 

Всем приходившым в обитель молитв и вра- 
чевания ради, блаженне отче, дивно бысть 
видети тебе, нищетно в кёллии твови пре- 
бывающаго, обаче ты всех равною люббвию 
приёмля, комуждо слово утешения или HC- 
целение подавал еси, научая пети Виновни- 
ку всех благих Богу: Аллилуиа. 


3 куски, ломти 

Икос 9 

Вития многовещанныя не возмбгут дос- 
тойно воспети подвиги и чудотворёния 
твоя, блаженне Агапите, мы же таковому 
житию твоему дивящеся, дерзаем венчати 
тебе, аще и недостбйнии, похвалами тако- 
выми: 

Радуйся, на скрижалех сёрдца твоего За- 
кӧн Христӧв написавый. 

Радуйся, от глубины сердёчныя добрая 
и душеспасительная наставления человеком 
износивый. 

Радуйся, пещерный гражданине, грады 
и веси наполнивый славою твоих чудотво- 
рений. 

Радуйся, Богом возлюбленный и ближними 
твоими благословляемый. 

Радуйся, образ совершенства о Христе в се- 
бе явивый. 

Радуйся, иго Христово, благбе и лёгкое, ис- 
кренне возлюбивый. 

Радуйся, Агапите, душевных и телесных 
недугов скорый целителю. 


10 ораторы 

Кондак 10 

Спасенил надежду стяжал еси при исходе 
твоём, блаженне отче Агапите, и яко пше- 
ница зрёлая во врёмя пожатая, кончиною 
благӧю преселился еси в день, тебе прежде 
предуказанный Гӧсподем во обители róp- 
HAA, прияти мзду от руки Праведнаго Мздо- 
воздаятеля Христа, Иже вчинй душу твою 
со духи святых, немблчно возглашающих 
пред престолом Славы Его победную песнь: 
Аллилуиа. 


Икос 10 

Царя Небеснаго Христа вёрный раб и пос- 
лёдователь был еси, отче Агапите, темже по 
неложному Егб глаголу: «Идёже есмь Аз, ту 
и слуга Мой будет», мы, чтущии та, веруем 
несумненно, яко ты со Христом во обителех 
блаженства вёчнаго водворяешися и радости 
нетлённыя наслаждаешися, яко истинный 
Тогб угодник, от нас же услыши благохва- 
ления сия: 

Радуйся, предсказания нечестиваго арме- 
нина о твоёй смерти посрамивый. 

Радуйся, о дне твоея блажённыя кончины 
от Господа извещенный. 

Радуйся, душу твою в руце Господа радост- 
но предавый. 

Радуйся, откровенным лицем славу Три- 
сияннаго Божества созерцаяй. 

Радуйся, телом смертным в пещере с Ha- 
ставником твойм, преподббным Антбнием, 
погребённый. 

Радуйся, душёю безсмёртною к Сибну róp- 
нему воспаривый. 

Радуйся, Агапите, душевных и телесных 
недугов скорый целителю. 


Кондак 11 

Пение Пресвятёй Богородице принбсиши, 
блаженне отче наш Агапите, о обители твоёй 
святёй и подвизающихся в ней, и о всех, с 
любӧвию к тебе притекающих, присно хода- 
тайствуеши, прося мира свыше и благопо- 
спешёния всем возносящым достодблжныя!! 
похвалы Триединому Богу, воспевая Ему: 
Аллилуиа. 


п справедливые, достойные 

О ОС НС а а а 
Икос 11 

Светильника тя добрых дел, блаженне отче, 
исповёдуем быти и прославляем прославль- 
шаго тя Господа, иже чудесы многими мощи 
твоя ознаменова: струи бо исцелёний благо- 
датных источаеши от них недужным, и под- 
визаеши вёрных вопити тебе: 

Радуйся, земный ангеле и небёсный чело- 
вече. 

Радуйся, безмезднаго врачевания истбчниче. 

Радуйся, мира многоцелебнаго преиспдл- 
ненный фиале. 

Радуйся, от раки твоея святыя исцеленил 
обильно подаваяй. 

Радуйся, скорбящих утёшителю. 

Радуйся, унывающих ободрителю. 

Радуйся, Агапите, душевных и телёсных 
недугов скорый целителю. 


Кондак 12 
Благодать Господню испроси нам, бтче Ага- 
пите, почитающым с люббвию святую память 
твою и усёрдно притекающым к честнёй раце 
мощёй твоих, от неяже чудёсныя исцелёния 


БУЛА О У ОУ У ОСА 

подаёши недужным. Тебе бо, чудотворёния 
даром от Бога прославленному, прилежно 
молимся: исцели наша недуги душёвныя и 
телёсныя, и помози нам предстательством!? 
твойм спасение вечное получити, да вкупе 


с тоббю воспоём Дивному во святых Свойх 
Богу: Аллилуиа. 


Икос 12 

Поюще подвиги твоя, блажённе дтче, убла- 
жаем равноангельное житиё твоё, дивймся 
чудотворением твойм, молитвенно почитаем 
святую память твою, и припадающе к раце 
мощей твойх, умильно взываем: 

Радуйся, Пресвятыя Богородице достой- 
ный молитвенниче. 

Радуйся, пецерожителей славо и похвало. 

Радуйся, святыя обители твоея, вкупе со 
Антбнием и Феоддсием, присное охранение. 

Радуйся, подвизающихся в ней благона- 
дежное заступление. 

Радуйся, о приходящих в ню на покло- 
нение благий предстателю. 


12 покровительством, защитой, помощью 


РУС У ОСА 

Е САО Я 


Радуйся, почитающих память твою небе- 
сный покровителю. 

Радуйся, Агапите, душевных и телесных 
недугов скорый целителю. 


Кондак 13 

О преблаженне отче Агапите! Ты горе на 
небеси, мы же долу на земли, удалённыя от 
тебе не толико местом, колико греховною 
нечистотою нашею, обаче дерзаем приносити 
тебе сиё малое похвальное пение, ёже MÁ- 
лостивно приёмь, моли Господа и Владыку 
нашего избавити нас погибели вёчныя и спо- 
добити блаженства святых, вопиющих Ему 
вечно хвалёбную песнь: Аллилуиа. 


(Этот кондак читается трижды, затем икос 1 и кондак 1.) 


Молитва 
О всеблаженне Агапите, земный ангеле и 
небесный человече! Припадаем к тебе с Bé- 
рою и любовию и молим ти ся прилежно: 
яви нам, смиренным и грешным, святбе своё 
заступлёние: се бо грех ради наших не има- 
мы свободы чад Божиих просити о потрёбах 


А ВИО Е О ИИ, 

наших Господа и Владыку нашего, но тебе, 
молитвенника благоприятна, к Нему пред- 
лагаем и просим тя со усёрдием многим: ис- 
проси нам от благости Егб благопотрёбныя!? 
дары душам и телесем нашим: веру праву, 
любовь ко всем нелицемерну, в злострада- 
ниих терпение, тяжкими болезнями одер- 
жимым от недугов исцеление, под бременем 
скорбей и напастей неудобоносимых падаю- 
щым и жития своего отчаявшимся, твойми 
молитвами получити скброе облегчение и 
избавление сподоби. 

Не забуди, блаженне отче, обитель твою 
святую, присно тя чтущую, и всех живущих 
и подвизающихся в ней и на поклонение в 
ню приходящих, и соблюди их невредимы- 
ми от искушений диавольских и всякаго 
зла. Егда же приспеет наше от временнаго 
сего житил отшествие и к вечности преселе- 
ние, не лиши нас помощи твоел небёсныя, 
но молитвами твоими всех нас приведи в 
пристанище спасенил и наследники яви нас 
быти всесветлаго Царствия Христова, да по- 

13 удобные, необходимые (Псал. 31,6; 2 Тим. 4,11) 

ём и славим неизрёченныя щедроты челове- 
колюбца Бога, Отца, и Сына, и Святаго Ду- 
ха, и твоё вкупе с преподобными Антонием 


и Феодосием отеческое заступление во веки 
веков, аминь. 


Молитва иная 

О преподдбне и Богонбсне отче наш Агапите! 
Слуго Божий преизряднейший, чудотворче и 
врачу всемилостивый, всем с вёрою и любб- 
вию тя призывающим скорый помбщниче и 
тёплый заступниче. Яко светильник пресвет- 
лый, ты просиял еси житиём добродётельным 
в горах киевских на пажити Богоматери: 
тёмже припадающе к раце многоцелёбных 
мощей твоих, со страхом покланяемся и лю- 
ббвию лобызаем, из глубины сёрдца к тебе 
взывая: помози нам, угодниче Божий, по- 
мянй нас пред Господем и испроси нам от 
Него оставление согрешёний наших вольных 
и невольных, в недузех страждущым скброе 
исцеление подаждь, путешествующим за- 
ступление, скорбящим утешение, бедствую- 
щым помощь и избавление и вся потребнал 

ко спасёнию. Яко да твоими, отче, святыми 
молитвами получивше благодать и милость 
от Всемилостиваго Спаса и Господа нашего 
Иисуса Христа, возвеличим и прославим 
препетое имя Его, Емуже со Отцем и Святым 
Духом слава и держава во вёки, аминь. 


Величание 
Ублажаем тя, преподобне отче наш Агапи- 
те, и чтем святую память твою, наставниче 
монахов и собеседниче Ангелов. 

Песнь 7 


Ирмбс: Росодательну убо пещь содёла Ангел, пре- 
подобным отрокбм, халдёи же опаляющее велёние 
Божие, мучителя увеща вопити: благословён еси, 
Боже отёц наших. 


Дарование имый свыше недуги исцеляти, 
преподобне, боляща мя небрежением благих 
деяний уврачуй, якоже иногда принесеннаго 
в недузе уврачевал еси, молитвою подав TO- 
му здравие, и воспев: благословен Бог отец 
наших. 

Чудодействуя святыми твари Создатель, 
внезапу постави тя здрава пред злочестивым, 
иже видев, удивӣся скброму твоему от болез- 
ни в здравие пременёнию. Мучима мя язва- 
ми студных дел, во изменение исправлёния 
приведи, твойм, отче, свыше посещением, да 
пою: благословен Бог отец наших. 

Болезнђ твоя и зелие снедно понуди испове- 
сти врача свое злочестие, егоже укорил еси, 
яко дерзну осязати святую твою руку: се дер- 
заю и аз тебе, отче, приступити, но молю тя, 
не отрини мя в нуждах моих, да пою: благо- 
словён Бог отец наших. 

вы 


Слава: Трудов своих собрав плоды с весёли- 
ем, аки добр земледелец, блажённою кончи- 
ною отшел еси к горним, прияти от Христа 
Бога далние, и приял еси от Негб некончае- 
мую радость, многочудне Агапите. 

И ныне: К Твоему пристанищу прибега- 
ем, Богоневёстная Дево, носими житейских 
страстёй волнами, яже Ты укроти, да BOC- 
поём Тебе: радуйся, пристанище житёйских 
плаваний. 


Песнь 8 


Ирмбс: Из пламене преподобным росу источил еси, 
и праведнаго жёртву водою попалил еси: вся бо TEO- 
риши, Христе, токмо ёже хотёти. Тя превозносим 
во вся веки. 


Врач был еси, отче, предивен, телёсныя бо- 
лезни врачуя в жизни сей живый телом, по 
кончине же твоей душевное врачевство пода- 
вая, якоже сиё на арменине явил еси, души 
того дав цельбу и ко благочёстию наказание. 

Видев тя, святе, арменин в видении чуд- 
ном, исповеда ясно, яко свят еси и препо- 
добен: и в веру из невёрия прелбжся, бысть 

инок твоим направлением, егоже и нас не 
лиши поющих Господа во веки. 

Многое имый дарование, чудодеиствовал 
еси, исцеляя болящих, ныне же, сподоби- 
выйся больших дарований, приложи пла- 
стырь на раны души моея, да получив осла- 
бу, превозношу Господа во веки. 

Слава: Из пламеновиднаго света, святым 
струй благодати подали, Христе Боже, паля- 
щыя мя страсти угаси щедрот твойх росбю, 
разгоняя TMY страстей: се бо преподобный 
молит с нами Тебе Господа, превозносимаго 
от всех во вёки. 

И ныне: Просветившал мир Пречистым Ро- 
ждеством Твоим, мрак злодеяния моегб paz- 
жени, изливая мне на благотворение щедрот 
Твойх богатую милость, да превозношу Тя, 
Матерь Божию, во веки. 


Песнь 9 


Ирмбс: Бога человёком невозможно видети, на He- 
гоже не смеют чини ангельстии взирати; Тобою бо, 
Всечистая, явися человеком Слбво воплощённо, 
Егоже величающе, с небёсными вби, Тя ублажаем. 

Богодарованнаго целёбника!* людие иму- 
ще, никтоже да грядёт к суетным врачем, 
иже имение и здравие вреждают, но требули 
с вёрою: да грядёт к раце Богонбснаго отца, 
и туне приимет исцеление. 

Мысленныя ураниша ны разбойницы ныне, 
неисцёльныя убо имуще язвы, несумненно к 
многочудёсней припадаем раце твоей, mpe- 
подобне, и просим: подаждь цельбу трёбую- 
щым, да вси тя хвалим и величаем. 

В гбрняя душе возшед во всесветящияся 
чертоги, оставил еси, преблаженне, раку MO- 
щей своих в пещере: имже покланяющеся 
просим: подаждь недугом нашим исцеление, 
да тя пёсньми величаем. 

Слава: Помощи от тебе в немощех прося- 
щих не презри, но посещением твоим даждь 
душевное вкупе и телесное исцеление, пре- 
блаженне Агапите, яко сый врач преизящ- 
ный, да выну тя величаем. 

И ныне: Помощи от Тебе требующих не 
презри, Дево, но подавай с вёрою к Тебе при- 
текающым: Ты бо еси истбчник цельбам не- 


и врача, целителя 

оскуден, да Тя с небёсными силами присно 
величаем. 

Достойно есть... Трисвятбе. Отче наш... 
Тропарь. 

Слава и ныне... Господи, помилуй, триж- 
ды. Господи, благослови. 

Молитв ради Пречистыя Твоея Матере, пре- 
подобных и Богонбсных отёц наших Антбния 
и Феодосия, Агапита безмёзднаго целителя и 
прочих чудотворцев Печерских и всех свя- 
тых, Господи Иисусе Христе Боже наш, 
помилуй нас. 

ЖИТИЕ ПРЕПОДОБНОГО 
ОТЦА НАШЕГО 
АГАПИТА ПЕЧЕРСКОГО 


К°" преподобный отец наш Антоний Пе- 
черский был прославлен даром исцелений, 
пришел к нему из Киева в пещеру блаженный 
Агапит, ища душевного исцеления через постри- 
жение в святой иноческий чин, и получил его. 

И последовал он всей душой равноангельной 
жизни преподобного Антония, подвигов которого 
он был свидетелем; как тот великий муж, он сам 
служил больным и исцелял их своей молитвой, 
но, скрывая дар, данный его молитве, он подавал 
им зелие от своего кушанья, как будто оно было 
лекарственное. Блаженный Агапит видел это и 
трудился много лет, соревнуя в подвигах святому 
старцу. Когда кто из братии заболевал, преподоб- 
ный оставлял свою келию (в ней не было ничего 

У О а На Браца 


такого, что можно было бы украсть), приходил к 
больному брату и служил ему, подымая его, укла- 
дывая, вынося на своих руках и непрестанно моля 
Бога о спасении больного, если болезнь и длилась 
по воле Божией, чтоб умножить веру и молитву 
раба Божия Агапита. Итак, подражая подвигам 
преподобного Антония, блаженный Агапит спо- 
добился быть причастником той же благодати: он 
исцелял молитвой своей всех больных и подавал 
им также зелие, которое варил себе для пищи. И 
за то он был назван врачом. Слух о нем распро- 
странился в городе, и многие больные приходили 
к нему и уходили здоровыми. 

В то время жил в Киеве один врач, родом и ве- 
рой армянин, искусный во врачевании, подобного 
которому прежде не бывало. Лишь осмотрев боль- 
ного, близкого к смерти, он узнавал и говорил ему 
день и час смерти, никогда не ошибаясь при этом 
и не пытаясь такого человека лечить. Один из 
таких больных был принесен в Печерский мона- 
стырь; он был первым боярином князя Всеволода, 
и армянин привел его в отчаяние, предсказав ему 
через восемь дней смерть. Блаженный же Агапит, 
сотворив молитву об этом боярине, дал ему при- 

нять зелие, которое сам ел, и сделал его здоро- 
вым, после чего слава о преподобном пронеслась 
по всей земле русской. Армянин, уязвленный 
стрелой зависти, стал укорять блаженного и по- 
слал в Печерский монастырь одного осужденного 
на смерть, которому велел дать смертного зелия, 
чтобы этот человек выпил его пред Агапитом и 
умер. Блаженный же, видя его умирающим, дал 
ему такого зелия, которое сам ел, творя о болящем 
молитву, и так избавил от смерти осужденного на 
смерть. С тех пор иноверный армянин еще боль- 
ше был возбужден против преподобного. И научил 
единоверцев своих подать самому Агапиту выпить 
смертного зелия. Блаженный же выпил и остал- 
ся невредим. Ибо Господь, сказав: «Если и что 
смертоносное выпьют, не повредит им», — зна- 
ет, как избавлять благочестивых от искушения 
(2 Пет. 2, 9). 

После этого заболел в Чернигове князь Влади- 
мир Всеволодович Мономах, которого усердно, 
но безуспешно лечил армянин. Недуг усиливал- 
ся. Поэтому князь, уже находясь при смерти, 
послал к Печерскому игумену (тогда игуменом 
был Иоанн), прося прислать к нему в Чернигов 


ВИО ИОН EE ВНА. 

блаженного Агапита. Призвав преподобного, игу- 
мен передал ему просьбу князя. Но блаженный 
Агапит, которого никогда не видали выходящим 
из монастыря и врачующим за его пределами, от- 
вечал со смирением: «Если я с таким делом пойду 
к князю, то должен идти и ко всем. Прошу тебя, 
отче, позволить мне не выходить из монастыр- 
ских ворот для славы людской, от которой бегать 
до последнего своего издыхания я обещался перед 
Богом; если хочешь, я лучше уйду в другую стра- 
ну и возвращусь сюда, когда минует эта нужда». 
Посланный же князем, поняв, что не удастся ему 
призвать к своему господину самого блаженного 
Агапита, стал просить его дать хоть зелия для ис- 
целения. По уговору игумена блаженный дал по- 
сланному зелия от своей пищи; и когда оно было 
принесено к князю, он принял его и стал здоров 
молитвами преподобного. 

Тогда князь Владимир Мономах пришел сам в 
Печерский монастырь, чтобы видеть того, через 
кого Господь даровал ему здоровье: он никогда 
не видал блаженного и хотел почтить его подар- 
ком. Но Агапит, не желая быть прославляемым 
на земле, скрылся, и принесенное для него золото 


42 


князь отдал игумену. В скором времени Владимир 
снова послал одного из бояр своих со многими да- 
рами к блаженному Агапиту. Посланный, найдя 
преподобного в келии, положил пред ним прине- 
сенное. Блаженный же сказал ему: «Чадо, я нико- 
гда ни от кого не брал ничего, потому что никогда 
не исцелял силой моей, но Христовою; и теперь 
не нуждаюсь в этом». Боярин отвечал: «Отче, по- 
славший меня знает, что ты не берешь ничего, но 
прошу тебя, чтоб утешить сына своего, которому 
Бог даровал через тебя здравие, прими это и от- 
дай, если хочешь, нищим». Отвечал ему старец: 
«Если так ты говоришь, возьму с радостью. Пе- 
редай же пославшему тебя, что и все прочее, что 
он имеет — чужое, и ничего не может он взять с 
собой, отходя из жизни, так пусть раздаст то ни- 
щим. Ибо Господь, который Сам находится среди 
нас, избавил его от смерти. Я же не сделал ниче- 
го. Прошу его не ослушаться меня в том, чтобы 
не пострадать больше». Сказав это, Агапит взял 
принесенное золото, как бы для того, чтоб спря- 
тать, вынес его из келии, бросил, а сам побежал 
и скрылся. Боярин же, вышедший вскоре, увидел 
все дары брошенными пред вратами. Он подобрал 

их и отдал игумену Иоанну. Вернувшись к князю, 
боярин рассказал ему о блаженном все, что видел 
и слышал, и все поняли, что преподобный истин- 
ный раб Божий, ожидающий награды только от 
Него одного, а не от людей. И князь, не осмели- 
ваясь ослушаться святого, стал щедро раздавать 
имение свое нищим. 

После многих трудов и Богоугодных подвигов 
разболелся сам безмездный врач этот, блаженный 
старец Агапит. Узнав это, вышеупомянутый врач- 
армянин пришел посетить преподобного и завел с 
ним разговор о врачебном искусстве, спрашивая 
его, каким зелием лечится такой недуг. Отвечал 
блаженный: «Тем, которым сам Господь, как Врач 
души и тела, подаст здравие». Армянин понял, 
что преподобный не сведущ во врачевании и ска- 
зал своим: «Ничего не умеет этот человек в на- 
шем искусстве». Потом, взяв его за руку, сказал: 
«Истину говорю я: на третий день он умрет. Если 
же переменится мое слово, тогда я переменю свою 
жизнь и стану сам таким же монахом». Блажен- 
ный же с гневом сказал: «Таков ли способ твоего 
лечения, что больше говоришь ты о смерти, чем о 
помощи. Если ты искусен — дай мне жизнь. Ес- 

ли же это не в твоей власти, что досаждаешь мне, 
приговаривая меня к смерти через три дня? Бог 
оповестил меня, что я отойду к Нему по истечении 
трех месяцев». Армянин снова сказал: «Ты уже 
весь изменился; такие, как ты, не живут никогда 
дольше третьего дня». Старец так изнемог, что 
уже сам не мог двигаться. 

Между тем, к преподобному Агапиту, самому 
столь тяжко больному, принесли из Киева другого 
немощного для исцеления. Блаженный пречудной 
Божией помощью встал, как будто бы не болел, 
и, взяв свое обычное зелие, которое употреблял 
в пищу, показал армянину со словами: «Вот зе- 
лие, которое служит мне лекарством. Смотри и 
разумей». Тот же, посмотрев, сказал святому: 
«Оно не из наших, но, думаю, из Александрии». 
Блаженный посмеялся над его невежеством, дал 
больному выпить того зелия и, помолившись, 
сделал его здоровым. Потом он сказал армянину: 
«Чадо, прошу тебя, поешь этого зелия со мной, 
если хочешь; потому что мне нечем угостить те- 
бя». Отвечал ему армянин: «Мы, отче, постимся 
четыре дня этого месяца, и теперь пост». Услыхав 
это, блаженный спросил: «Кто ты и какой веры?» 

Он отвечал: «Разве ты не слыхал обо мне, что я 
армянин?» Блаженный сказал ему: «Как же ты 
осмелился войти сюда, осквернить мою келию и 
держать мою грешную руку. Выйди от меня, ино- 
верец и нечестивец!» 

После этого блаженный Агапит, как предска- 
зывал, прожил три месяца и, немного поболев, 
отошел к Господу месяца июня в первый день. И 
за то, что он был на земле безмездным врачом, 
получил великую мзду уже на небе, где нет болез- 
ни. Братия, опрятав его честные мощи, по обычаю 
положили их с пением в пещере преподобного 
Антония. 

По смерти святого армянин пришел в Печерский 
монастырь и сказал игумену: «С этих пор я остав- 
ляю армянскую ересь и истинно верую в Господа 
Иисуса Христа, Которому желаю работать в ино- 
ческом святом чине. Ибо мне явился блаженный 
Агапит, говоря: «Ты обещался принять иноческий 
образ, если же солжешь, то с жизнью погубишь и 
душу». И я верую, что явившийся ко мне — свят; 
потому что, если б хотел он долго жить здесь, Бог 
даровал бы это ему; я думал, что он не проживет 
и трех дней, Бог же прибавил ему три месяца, и, 

если б я сказал, что ему не прожить трех меся- 
цев, он жил бы три года. И я думаю теперь, что 
он сам хотел уйти от нас, как святой, желая Цар- 
ствия святых. И если Бог взял его из временной 
жизни в этой обители, Он дал ему жизнь вечную в 
Небесных обителях. Поэтому я желаю исполнить 
скорее приказание этого святого мужа». Выслу- 
шав эти слова от армянина, игумен постриг его 
в иноческий святой чин, дав наставление врачу 
чужих тел быть искусным во врачевании своей 
души, подражая блаженному Агапиту. Армянин 
провел жизнь свою в Богоугодных подвигах, и в 
том же Печерском монастыре принял блаженную 
кончину в честь Врача душ и телес Господа наше- 
го Иисуса Христа, Емуже слава со Безначальным 
Его Отцом, и со Пресвятым, Благим и Животво- 


рящим Духом, ныне и присно, и во веки веков. 
Аминь. 

